Studieprogramrådet for lektorutdanning i realfag (LUR)

|  |  |
| --- | --- |
| Til stede: | John Tyssedal, Tor Jørgen Almaas, Jon Andreas Støvneng, Karina Mathisen, Øyvind Mikkelsen, Ferdinand Tomek Marnburg, Arne Amdal Chris Helen Solvoll (referent) |
| Forfall: | Roger Midtstraum, Sølvi Sønvisen, Torill Lekve, Monica Divitini, Marte Jakobsen |
| Kopi til: | Fak.direktør Geir Ivar Soleng, Studieavdelingen, FUL- v/Christina Jenkins Slutås, NV-fakultetet, instituttene ved NV og IE |
| Gjelder: | Møte i Programrådet for LUR |
| Møtetid: | Onsdag 22.11.2017 09.00 – 11.00 | Møtested: | Møterom A390, Elektro A |
| Signatur: |   |

**Sak 20/2017** Godkjenning av referat fra 06.10.2017 og saksliste

Godkjent uten kommentarer

**Sak 21/2017**         Statistikk frafall/gjennomføring (tabeller vedlagt)

I høst var det ny rekord i antall studenter som begynner på studiet, med 77 studenter. De fordelte seg slik på studieretningene:

|  |  |
| --- | --- |
| Matematikk - biologi | 18 |
| Matematikk - kjemi | 13 |
| Matematikk - fysikk | 28 |
| Matematikk - informatikk | 9 |
| Kjemi - biologi | 9 |
| Til sammen | 77 |

Gruppa mener at det er gledelig at så mange som 9 har valgt matematikk-informatikk retningen, som har hatt få studenter tidligere. Poenggrensen i år endte på 53,0 ordinær kvote, og 50,3 førstegangsvitnemål.

Vi har bedt om å få 80 studieplasser til neste år.

Frafallet går nedover, ser det ut til. I kull 2012 er det 38% frafall, men fortsatt 14 aktive i kullet. De fleste som har kommet så langt i studiet vil nok fullføre. Vi ser av fullført-statistikken at mange bruker et halvår eller år ekstra på studiet. Ferdinand opplyser om at noen av medstudentene planlegger å ta opprykk underveis i studiet, og bruker et år ekstra av den grunn.

Overgang inn ikke mulig til lektorutdanningene, de som vil inn på studiet må nå søke Samordna opptak. I praksis er det ikke forskjell på studieløpet til dem som får overgang, og dem som søker seg inn på vanlig måte. Studentene med tidligere utdanning, får innpasset emner som overlapper mer enn 50%.

En stor andel av de studentene som slutter på studiet begynner på andre studieprogrammer ved NTNU. Enkelte søker seg inn på bachelor og master i disiplinfaget, for å få en større masteroppgave. På fysikk har noen av studentene begynt å velge forprosjekt i fysikk, slik som siv.ing-studentene. De får da 15 sp i tillegg, slik at masteroppgaven oppfattes som 45 sp.

Det er fortsatt mulig å ta didaktiske masteroppgaver i alle fag.

**Sak 22/2017**       Studieplanen 2018/2019 (vedlegg)

Matematikk-biologi sliter med å få nok studiepoeng på spesialiseringsemner på grunn av at fysiologi er flyttet fra bachelordelen av studiet til 7. semester.

Godta MA2010 som spesialiseringsemne og ha som hovedregel at prosjektet ligg innafor det fagområdet en tar master i.

Diskuterer muligheten for å bruke bare en av BI1006 / BI1007 som bachelorprosjekt? Bacheloroppgave-delen blir for liten med bare et av dem.

**Sak 23/2017**       Mandatet for studieprogramrådet (vedlegg)

Gjennomgang av mandatet: Programrådet er innom det meste som står i mandatet.

Karina: Ved NV har vi vedtatt det slik at om det noe spesielt i et emne, er det instituttet som har opplysningsplikt i et emne. John foreslår at vi ber IE om å gjøre det samme, via prodekan for utdanning Roger Midtstraum.

**Sak 24/2017** Saker frå HTV-ene våren 2017

**1. og 2. klasse**

De to første årene går det mye på informasjon og kommunikasjon. Det viser at mange studenter ikke går på informasjonsmøtene vi inviterer til, og heller ikke leser e-post som blir sendt ut.

Ferdinand foreslår at studentrepresentantene kan sende ut info på FB-gruppene. Møtet synes dette er en god ide, og vil sende ut info fra infomøtet til kullene på FB.

**3. klasse**

* Biologi-kjemiretningen har 30 sp i biologi før 5. semester, og studenter som stryker på ett emne får ikke tatt fagdidaktikk og praksis-delen i femte semester. Kravet er minst 30 sp i hvert av disiplinfagene, minst 75 sp tilsammen i de to.
* Studenter som tar kjemi og biologi, møter ikke biologifaget før andre året. Samtidig så må fag 1 velges etter første året. Studentene ønsker at biologi kommer inn i stedet for organisk kjemi i vårsemesteret første året, og organisk kjemi flyttes til fjerde semester.

John ber kjemi og biologi se på en løsning for dette problemet. Vi må få til et bedre studieløp de to første årene. Tor Jørgen og Øyvind tar dette videre, og melder tilbake til Sølvi.

Bacheloroppgave: studieretningene er litt forskjellige, og sånn er det bare. Vi må bruke de kursene som allerede finnes.

**4. klasse**

Studentene opplever at det er forskjell på hvor mye aktiv undervisningsmengde som de har fått i løpet av praksisperiodene fram mot siste praksis-semester hvor de er ansvarlig for undervisningen alene. Arne har ikke hørt om dette før men vil sørge for at det blir meldt inn. PLU har jevnlige møter med veilederkorpset, og har god mulighet for å ta det opp med dem.

**5. klasse**

Infomøte master ønskes i femte-året. Dette er litt seint for LUR-studentene. De bør informeres i begynnelsen i 7. semester, slik at de får valgt seg veileder tidlig. 8 semester er jo studentene i praksis, da kommer de ikke til infomøte. Det er opp til instituttene å informere studentene som skal ta master hos dem om mulige retninger og tilgjengelige veiledere.

Bruk FB aktivt! Send mail til HTV’ene.

**Sak 25/2017**       Orienteringssaker

**Skikkethet (presentasjon vedlagt)**

Fakultetet bør informere alle faglærere om ansvaret for å vurdere skikkethet. Vi anbefaler prodekan for undervisning om å be instituttene om å informere om dette på instituttenes faglærermøte.

**Ex.phil (lærer/lektor)**

Nytt Ex.phil-emne med en spesiell del for lektorstudenter er under utvikling. Nå viser det seg at ILU har søkt fritak for Ex.phil. SPR er spent på hvordan dette vil få utslag for LUR. Jon Andreas sitter i gruppa for NV.

**Områdeemne (lærer/lektor)**

Områdeemne for lærer og lektor. Det arbeides med å finne felleskomponenter innenfor pedagogikkfaget. Vi har ikke plass til noe annet emne innenfor LUR. Øyvind sitter i gruppa for NV.

**Sak 26/2017 Eventuelt**

Ny student-koordinator for LUR, May Britt Rian. Skal jobbe med LUR-tokt og sosiale tiltak for studentene.